Rikunarita-ORG/Wikinium huggingface dataset:
# Valentinovo

Drvo ukrašeno za Valentinovo

**Valentinovo** ili **dan svetog Valentina**, obilježava se 14. februara kao **Dan zaljubljenih**. U Sjevernoj Americi, Evropi, kao i u drugim dijelovima svijeta to je tradicionalni dan kad zaljubljeni jedni drugima izražavaju ljubav putem ljubavnih pisama, cvijećem i poklonima. Valentinovo je dobilo ime po svetom Valentinu, zaštitniku zaljubljenih, koji je bio episkop i mučenik, a živio je u 3. vijeku. Pogubljen je 269. odrubljivanjem glave u doba kad je Rimskim Carstvom vladao car Klaudije II.

## Vanjski linkovi

* Valentinovo na Wikimedia Commonsu
# Jiddu Krishnamurti

| Jiddu Krishnamurti |
| --- |
| Jiddu Krishnamurti |
| Rođenje |  (1895-05-12) 12. maj 1895. Madanapalle, Indija |
| Smrt | 17. februar 1986(1986-02-17) (90 godina) Ojai, Kalifornija |

**Jiddu Krishnamurti** je bio poznati filozof i pisac, indijskog porijekla. Govorio je o duhovnosti, meditaciji, ljudskim odnosima i pozitivnoj promjeni u globalnom društvu.

Krišnamurti je rođen 12. maja 1895. godine u bramanskoj porodici u Madanapalu, u Indiji, u kojoj se hranilo isključivo vegetarijanski. Otac mu je bio činovnik britanske kolonijalne uprave i član Teozofskog društva. Njegovi roditelji su imali jedanaestoro djece, od kojih je samo šest preživjelo djetinjstvo. On je bio slabo, bolešljivo i „sanjareće“ dijete, koje su učitelji i otac redovno tukli, držeći ga umno poremećenim. Kao dijete je imao čudna iskustva, „videći“ sestru nakon njene smrti, kao i majku, koja je umrla kada mu je bilo deset godina.

1909. u četrnaestoj godini je sreo C. W. Leadbeatera na plaži ispred sjedišta Teozofskog društva u Adjaru, Indija. Od tada ga podižu Annie Besant i Leadbeater, predvodnika Teozofskog društva, koji su vjerovali da je on „vozilo“ za očekivanog „Svjetskog Učitelja“. Sa 34 godine je stekao slavu i status mesije, kada ga je Teozofsko društvo proglasilo za inkarnaciju Maitreje Bude. Kasnije se usprotivio ovoj ideji, i raspustio međunarodnu organizaciju, Red zvijezde, osnovanu da je podrži. Ostatak života je proveo objavljujući knjige i držeći govore širom Indije, Evrope i SAD. Napisao je više knjiga, među kojima „Prva i posljednja sloboda“ (The First and Last Freedom), „Jedina revolucija“ (The Only Revolution) i „Krišnamurtijeva bilježnica“ (Krishnamurti's Notebook). Pored toga, objavljen je i velik broj njegovih govora. Sa devedeset godina je govorio Ujedinjenim nacijama o miru i svjesnosti. Nagrađen je mirovnom medaljom UN 1984. godine. Poslednji govor održavao je u Madrasu, u Indiji, januara 1986, mjesec dana pre smrti, u svom domu, u Ojai, u Kaliforniji.

Njegove pristalice, putem organizacija u Indiji, Engleskoj i SAD, okupljenih oko njegovog učenja, i dalje objavljuju njegove mnogobrojne knjige i govore širom svijeta, na raznim jezicima.

## Reference

## Vanjski linkovi
# Svijet

Geopolitička karta svijeta obalnih linija i državnih granica iz 2016. u obliku Robinsonove projekcije
**Svijet** jest planeta Zemlja i sav život na njoj, uključujući i ljudsku civilizaciju. U filozofskom kontekstu "svijet" je cjelina fizičkog svemira, ili ontološkog svijeta tj. "svijet" pojedinca. U teološkom kontekstu *svijet* je materijalna ili svjetovna sfera, za razliku od nebeske, duhovne, uzvišene ili svete sfere. Scenariji "kraja svijeta" odnose se na kraj ljudskog postojanja, često u religijskim kontekstima.

Svijest svijeta obično se shvaća kao obuhvaćanje glavnih geopolitičkih zbivanja u oko pet milenijuma, od prvih civilizacija do danas. U terminima kao što su svjetska religija, svjetski jezik, svjetska vlada i svjetski rat, pojam *svijet* sugerira međunarodni ili interkontinentalni opseg bez nužnog podrazumijevanja sudjelovanja svakog dijela svijeta.

Svjetsko stanovništvo jest zbir čitavog ljudskog stanovništva u bilo kojem trenutku; slično tome, svjetska ekonomija je zbir ekonomija svih društava ili država, posebno u kontekstu globalizacije. Izrazi poput kao što su "svjetsko prvenstvo", "bruto svjetski proizvod" i "svjetske zastave" podrazumijevaju zbir ili kombinaciju svih suverenih država na svijetu.

## Također pogledajte

* Globus
* Spisak suverenih država
* Okean
* Svemir
* Karta svijeta

## Reference

## Vanjski linkovi

* Svijet na *CIA World Factbook*
# Britanska funta

Britanska funta| Pound sterling |
| --- |
| ISO 4217 |
| Kod | GBP |
| Jedinica |
|  Oznaka | **£** |
| Denominacije |
| Najmanja jedinica | penny |
| Novčanice | £5, £10, £20, £50 £1 (Škotska), £100 (Škotska & Sjeverna Irska) |
| Kovanice | 1p, 2p, 5p, 10p, 20p, 50p, £1, £2 (25p, £5) |
| Demografija |
| Korisnici |  Ujedinjeno Kraljevstvo + 8 teritorija |
| Centralna banka | Bank of England |

**Funta** (simbol **£**, bankarski kod GBP) je zvanična valuta Ujedinjenog Kraljevstva, Gibraltara, Sjeverne Irske, Sv. Helene i Falklandskih ostrva. Jedna je od najstarijih valuta na svijetu. U engleskom jeziku se često upotrebljava samo naziv funta. Dok se pojam Britanska Funta najčešće upotrebljava kada je valutu potrebno razlikovati od drugih).

Izvorno je funta bila vrijednost jedne funte (jedinica težine) srebra. Simbol funte izvorno je imao dvije horizontalne linije **₤**, ali je kasnije taj broj smanjen na jednu **£**.

Funta je jedna od najraširenijih svjetskih valuta, zajedno s američkim dolarom (USD), eurom (EUR) i japanskim jenom (YEN).

## Historija

Funta se je koristila još prije 1200 godina. Prva zemlja koja je uvela zlatni standard bila je Velika Britanija, time je funta bila prva valuta koja je imala pokriće u zlatu. Isaac Newton, koji je obnašao i funkciju šefa britanske kovnice, 1717. je pogrešno proračunao odnos vrijednosti srebra i zlata. U okviru sporazuma iz Bretton Woodsa funta je od 1940-1971 bila vezana za kurs američkog dolara.

## Podjela

Nove kovanice britanske funte
Jedna funta je podijeljena u 100 penija. Simbol penija je "**p**".

Do 1971. funta se sastojala od šilinga i penija. Svaka funta je bila podijeljena na dvadeset šilinga. Svaki šiling se sastojao iz dvanaest penija. Oznaka šilinga je bila "**s**", ali ne po prvom slovu engleskog naziva (shilling), već po prvom slovu Latinskog naziva solidus. Oznaka za peni je bila "**d**" od Francuske riječi denier, koja potiče od Latinske riječi denarius (solidus i denarius su bili Rimski novčići).

Od 1971. koristi se decimalni sistem za podjelu valute. Novčanice postoje u apoenima od 5, 10, 20 i 50 funti, kovanice od 1, 2, 5, 10, 20, 50 penija kao i 1 i 2 funte.

## Reference

## Vanjski linkovi

* Banka Engleske (BoE) zvanična stranica (en)
* Novčanice Britanska funta *Bis ans Ende der Welt* (en) (de)
* Novčanice Britanska funta (Škotska) *Bis ans Ende der Welt* (en) (de)
* Novčanice Britanska funta (Sjeverna Irska) *Bis ans Ende der Welt* (en) (de)

|  Trenutni GBP valutni kurs |
| --- |
| Google Finance: | AUD CAD CHF CNY EUR HKD JPY USD |
| Yahoo! Finance: | AUD CAD CHF CNY EUR HKD JPY USD |
| XE.com: | AUD CAD CHF CNY EUR HKD JPY USD |
| OANDA: | AUD CAD CHF CNY EUR HKD JPY USD |
# Jedrenje

Hanse Sail, Rostock
Sportski jedrenjaci
**Jedrenje** je vrsta sporta u kojem se posebne vrste brodova, jedrenjaci, takmiče u utrkama na otvorenom moru.

## Historija jedriličarskih klubova

Najstarije društvo sportskog jedrenja je Water Club of Cork koje se nalazilo u gradu Corku na jugoistoku Irske. Klub je osnovan 1720. godine te djeluje i danas. Najstariji zapis o regati potječe iz godine 1749. kada je održana regata između Greenwicha i Norena na rijeci Temzi.

Kao početak organiziranih jedriličarskih regata uzima se godine 1775. kad je osnovan Thames Club Cumberlan Fleet.

Historijski dan za svjetsko jedriličarstvo je 1. juni 1815. godine kad se grupa engleske gospode našla u Thatched House Taveru u St. James˙s Street u Londonu s ciljem okupljanja ljubitelja jedrenja. Pod predsjedanjem lorda Granthama, 42 jedriličara su osnovali **Yacht Club** (što je prvi put da su te dvije riječi spojene zajedno). Iako je osnovan u Londonu, klub je premješten u luku grada Cowesa na ostrvu Wight. 1817. godine princ Regent ih je počastio svojim članstvom, a 1820. godine kad je postao kralj George IV, klub je preimenovan u Royal Yacht Club s pravom vijanja ratne zastave.

Tako je Engleska preuzela primat u jedriličarstvu u Evropi od Holandije gdje su nastale prve jedrilice za sport i razonodu.

## Jedriličarstvo u Americi

Službeni početak je bio 30. juli 1844. godine kada je 9 jedriličara na čelu s John Cox Stevensom osnovalo New York Yacht Club (NYYC). Prvu službenu regatu u Americi NYYC je organizirao u julu 1845. godine na ruti kroz New York. Za ovu regatu NYYC je odredio pravila hendikepa.

## Regate

Ključna godine je 1851. kada je 170-tonski škuner America član NYYC bio pozvan na sudjelovanje u Nacional Cupu kojeg je dodjeljivala engleska kraljica. Iako je prejedrila Atlantik "Americi" nije dozvoljeno da učestvuje na "Nacional Cupu" jer je on bio predviđen samo za nacionalne jedrilice.

Engleski domaćin je zbog toga organizirao posebnu regatu oko ostrva Wight u kojoj je "America" pobjedila 17 engleskih jedrilica, te tako daje ime najstarijem međunarodnom sportskom trofeju America`s Cup. To je i danas mjerilo največih sportskih dostignuča u jedrenju.

## Također pogledajte

* Ket
# Sikkim

**Sikkim** je indijska savezna država na sjeveroistoku zemlje, smještena u podnožju i na Himalajima. Graniči sa Nepalom, Kinom (Tibet), Butanom i na jugu sa indijskom saveznom državom Zapadni Bengal. Država broji 540.493 stanovnika i prostire se na 7.110 km2. Glavni grad države je Gangtok. Država se odrekla monarhije i potpuno integrisala u Indiju 1975.

## Reference

## Vanjski linkovi

* Službena stranica države
# Commonwealth Engleske

| Commonwealth Engleske (1649.-1653.) Protektorat (1653.-1659.) Commonwealth Engleske, Škotske i Irske (1659.-1660.)Commonwealth of England, Scotland and Ireland |
| --- |
| 1649. - 1660. |
|

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Prethodnice:**

|  |  |  |
| --- | --- | --- |
| ← |  | Kraljevina Engleska |
| ← |  | Kraljevina Irska |

 | **Nasljednice:**

|  |  |  |
| --- | --- | --- |
| Kraljevina Engleska |  | → |
| Kraljevina Irska |  | → |
| Kraljevina Škotska |  | → |

 |

 |
|

|  |  |
| --- | --- |
|  |  |
| Zastava | Grb |

 |
| Položaj na karti |
| Glavni grad | London
 |
| Službeni jezik | engleski |
| Državno uređenje | Republika  |
| Zakonodavstvo |   |

**Commonwealth** je naziv za englesku republiku u doba vladavine *lorda protektora* Olivera Cromwella u razdoblju između 1649. i 1660.
godine.

Nakon engleskog građanskog rata i pogubljenja kralja Charlesa I, postojanje republike je bilo inicijalno proglašeno "Aktom proglašenja Engleske Commonwealthom" (en.:"An Act declaring England to be a Commonwealth"), kojeg je usvojio Rump Parlament (krnji parlament), 19. maja 1649.

Nedovršeni članak Commonwealth Engleske koji govori o **historiji** treba dopuniti. Dopunite ga prema pravilima Wikipedije.
# Univerzitet u Sydneyju

Univerzitet u Sydneyju
**Univerzitet u Sydneyju** (engleski: *The University of Sydney*), osnovan 1850, najstariji je univerzitet u Australiji.

Podijeljen je na 16 fakulteta. U 2007. godini imao je 45.182 studenta i 3.018 nastavnika, čineći ga drugim univerzitetom u Australiji po veličini. Prema novčanim sredstvima, najbogatiji je univerzitet u Australiji.

Procijenjeno je da je među 40 najboljih univerziteta na svijetu, prema raznim izvorima, a u okvirima Australije procijenjeno je da je među tri najbolja univerziteta u državi (2007).

## Reference

## Vanjski linkovi

*

* Zvanični sajt

Nedovršeni članak Univerzitet u Sydneyju koji govori o **univerzitetima** treba dopuniti. Dopunite ga prema pravilima Wikipedije.
# Sjedeća odbojka

**Odbojka** za onesposobljene sportiste ušla je u paraolimpijski program, kao "demonstracioni" sport za ljude s amputacijama, 1976. godine u Torontu, Kanada. U "sjedećoj odbojci, mreža je postavljena na visini od oko jednog metra, a teren je dimenzija 10 x 6 metara sa linijom za napad postavljenom 2 metra od mreže. Igračima je dozvoljeno da blokiraju servise, uz uslov da budu u kontaktu sa terenom kada god su u kontatku s loptom. U stojećoj odbojci, mješavima onesposobljena mora biti predstavljena na terenucijelo vrijeme kako bi se izjednačio nivo igre. Sportisti sa sljedećim onesposobljenim mogu se takmičiti u sjedećoj ili stojećoj odbojci: amputacija, povreda kičmene moždine, cerebralna paraliza, oštećenje mozga i moždani udar.

## Također pogledajte

* Reprezentacija Bosne i Hercegovine u sjedećoj odbojci
* Bosna i Hercegovina na ljetnim Paraolimpijskim igrama 2008.
* Pieter Joon

## Vanjski linkovi

*  Arhivirano 24. 8. 2010. na Wayback Machine
*  Arhivirano 19. 11. 2008. na Wayback Machine
*  Arhivirano 17. 12. 2009. na Wayback Machine
* Beijing 2008 Paralympic Sitting Volleyball Information with an Australian slant from accessibility.com.au
# Stopljenica

**Stopljenica**, **slivenica** ili portmanteau (*port'mantô*) naziv je za novu riječ koja kombinuje dva značenja.

Riječ *portmanteau* potječe iz knjige *Alisa s one strane ogledala* Lewisa Carrolla, a vuče korijene od francuske riječi *porte-manteau*, kojom se prije nazivao veliki kofer sa dva odvojena dijela, odakle i veza s konstrukcijom nove riječi od dvije postojeće.

Primjeri:

* *animatronika*, od riječi *animacija* i *elektronika*
* *kiborg*, od *kibernetika* i *organizam*
* *motel*, od *motorway* (autoput) i *hotel*
* *modem*, od *modulator* i *demodulator*
* *informatika* od *informacija* i *automatika*

## Reference

## Vanjski linkovi

*
*
# Sic

**Sic** (IPA /'sik/) je latinska riječ koja znači *time*, *pa*, *poput* ili *na takav način*. U pisanju se stavlja između uglastih zagrada i obično je u kurzivu – [*sic*] – kako bi ukazala na netačan ili neobičan pravopis, frazu, interpunkciju ili drugo, naglašavajući da je citirani materijal dosljedno reproduciran iz originalnog citata i ne predstavlja transkripcijsku grešku, već je namjerno tako napisan.

## Primjer

* Grupa *Super s karamelom* je nastala u martu 2003. godine, kao sporedni projekat pank grupe *Infrakt* [*sic*].

Ovdje se ukazuje da je naziv grupe Infrakt pravi naziv, odnosno namjerna greška koja se često javlja pri pisanju i izgovoru riječi infarkt.

## Također pogledajte

* Spisak latinskih izreka

## Reference

## Vanjski linkovi